ועדת הכספים, כנסת 24, פרוטוקול מספר 320, 2022-08-15 09:00

אלכס קושניר: בוקר טוב לכולם.

אלכס קושניר: היום יום שני, י"ח באב התשפ"ב, 15 באוגוסט 2022.

אלכס קושניר: אנחנו פותחים את דיוני הוועדה, יש לנו היום שני נושאים על הפרק.

אלכס קושניר: הנושא הראשון הוא פנייה תקציבית 173 עד 176 של משרד השיכון.

אלכס קושניר: האמת שאני אף פעם לא התרגשתי ככה בהעברת פנייה תקציבית.

אלכס קושניר: מכל הדברים שנמצאים בפנים יש סעיף אחד שלי הוא מאוד מאוד חשוב, זה עוד שלב משמעותי בהתקדמות של אותה החלטת ממשלה שהצלחתי להעביר ב-14 במרס השנה למיגון העיר אשקלון.

אלכס קושניר: אז הקצבנו 330 מיליון שקלים לטובת פתרונות מיגון דירתיים לשכבות החלשות בעיר, והפנייה התקציבית הזו כוללת בתוכה הקצאה של 900,000 שקלים לצורך הקמת מערך מחשוב לבדיקת זכאויות במשרד השיכון.

אלכס קושניר: זה שלב משמעותי מאוד בהפיכת החלטת הממשלה הזאת למילים על הנייר, למבנים בתוך העיר.

אלכס קושניר: נעבור לגופה של הפנייה.

אלכס קושניר: בבקשה, משרד האוצר.

יפתח עשהאל: יפתח עשהאל, אגף תקציבים באוצר.

יפתח עשהאל: פנייה לסעיף 29 על סך 51,235 מיליון.

יפתח עשהאל: התקציב מועבר לתוכנית תפעול של המשרד, 290102.

יפתח עשהאל: בתוך התקציב הזה גם תקציב לאבטחת מזרח ירושלים וגם תפעול מטה משרד השיכון, בין היתר כפי שאמר היושב-ראש, גם התקציב עבור הקמת המערך למיגון בתים באשקלון ומכוח החלטת ממשלה שעברה במרס.

אלכס קושניר: אוקיי.

אלכס קושניר: אני אשמח שתפרט לפי תוכניות.

יפתח עשהאל: כל הכסף מועבר לתוכנית 290102.

יפתח עשהאל: 17,900 מיליון מתוכו לתפעול המטה ופעילות הסיוע והבנייה, 33,305 מיליון לאבטחת מזרח ירושלים.

תמר בנתורה: ושני תקני כוח אדם.

יפתח עשהאל: נכון.

יפתח עשהאל: תודה על התיקון.

יפתח עשהאל: גם שני תקני כוח אדם שמועברים לתוכנית 290101, תקן אחד ממשרד הבריאות עבור מערך סיוע בשכר דירה לנפגעי נפש שעוברים שיקום בקהילה ועוד תקן אחד שעובר ממשרד התחבורה בהתאם להסכם בין המשרדים.

אלכס קושניר: אוקיי.

אלכס קושניר: שאלות, חברי הכנסת.

אלכס קושניר: פנייה מספר 173 עד 176 של משרד השיכון.

אלכס קושניר: מי בעד?

אלכס קושניר: מי נגד?

אלכס קושניר: אושרה.

אלכס קושניר: פה אחד הפנייה אושרה.

אלכס קושניר: זה היה קצר מהצפוי.

אלכס קושניר: נצא להפסקה ונחזור בשעה 9:30 לדיון הבא.

אלכס קושניר: תודה רבה, הישיבה נעולה.